Den Haag

**Den Haag** (ofisialmente ** 's Gravenhage**) ta e kapital di e provinsia di Sùit-Holland i ku 565.701 habitante (1 di yanüari 2024) e di tres munisipio mas grandi di Hulanda. 

E stat a surgi den Edad Medio rond di Hofvijver i Binnenhof, cu despues a bira e sentro di politika Hulandes. Aunke Amsterdam ta ofisialmente e kapital di Hulanda, parlamento hulandes ta situá na Den Haag. Desde ougùstùs 1981, e stat tambe tabata e residensia prinsipal di Famia Real Hulandes. Ademas, mayoria embahada, tur ministerio, i Korte di Kasashon  ta situá aki. Den Haag tambe ta hunga un rol importante riba tereno huridiko internashonal, ku institutonan manera Korte Internashonal di Hustitia den Vredespaleis i Korte Penal Internashional. Na 1907 e stat a organisá un konferensia di pas kaminda a sera akuerdonan importante tokante e leinan di guera.

For di 1795 pa 1806, Den Haag a sirbi komo e kapital di e Repúblika di Batavia. Siguientemente, di 1806 pa 1808 e tabata e kapital di Reino di Hulanda.

Den Haag ta e stat hulandes mas grandi kantu di Laman di Nort i tin un kosta di diesun kilometer largu. For di siglo diesnuebe, e stat ta un lugá turístiko internashonal. E munisipio ta inkluí dos playa, Scheveningen i Kijkduin, i un sistema di dùin, ku huntu ta forma un reserva natural ekstenso. Scheveningen, originalmente un pueblo di piskadó, tambe tin un haf regional.

Den siglo diesnuebe, Den Haag a produsí un movementu di arte influyente, e Skol di Den Haag. E stat tambe ta kas di dos museo di arte internashonalmente konosí: Mauritshuis i Kunstmuseum Den Haag, ku ta enfoká riba arte moderno.

For di 1 di yanüari 2015, Den Haag ta forma parti di Regio Metropolitano di Rotterdam Den Haag, un relashon kooperativo di 23 munisipio ku un total di 2.3 mion habitante. E region aki na su turno ta forma un parti importante di Randstad, e núkleo urbano densamente poblá na sekshon wèst di Hulanda.

## Nòmber
E stat originalmente tabata wòrdu yamá *Die Haghe* òf *Den Hag(h)e* ('e tereno ku transhi, tereno di jaag'), e lugá ku a bini na eksistensia ora Floris V a laga konstruí un kas di jaag einan. For di kuminsamentu di siglo diesshete, e gobiernu munisipal ofisialmente a usa e nòmber *<nowiki/>'s-Gravenhage*, un nòmber mas formal derivá di *des Graven ha(a)ge*, den otro palabra 'e *Haag* di Kondenan di Hulanda', miéntras ku *Den Haag* a keda komun den boka di pueblo. Un situashon similar ta sosodé na Den Bosch, ku ofisialmente ta wòrdu yamá *<nowiki/>'s-Hertogenbosch*, pero hopi bia ta retené e nòmber mas kòrtiku den boka di pueblo. 

E situashon aki no a kambia te na aña 1990, ora ku e munisipio a disidí di usa e nòmber *Den Haag* komo e standart, kua ta kuadra mas ku e nombernan di *The Hague* (ingles) i *La Haye* (franses). Awendia, 's-Gravenhage ta wòrdu usá solamente den dokumentonan ofisial, manera sertifikado di nasementu i matrimonio.

E nòmber *Den Haag* tambe ta wòrdu usá figurativamente pa referí na gobièrnu i parlamento hulandes. Den su forma diminutivo (*Haagje*) tin bia e ta wòrdu usá komo un *arketipo* pa un stat estatal òf un stat asosiá ku e Kas Oraño. Por ehèmpel, Breda ta wòrdu yamá *Haagje di Sùit*, Arnhem e *Haagje di Oost*, Roermond e *Haagje di Limburg* i Heerenveen e *Haagje di [[Fries]]*.

Histórikamente, Den Haag tambe tabata e lugá di biba pa hulandesnan ku tabata traha den e kolonianan i tabata bini Hulanda durante nan fakansi. Despues di independensia di Indonesia-Hulandes, un grupo grandi di indones hulandes a establesé aki, loke a gana e stat e beinam *De Weduwe van Indië * ('E Biuda di Indonesia').